2015. gada Noteikumi Nr.

Rīga (prot. Nr . §)

**Lauksaimniecības un lauku attīstības kredītu garantēšanas programmas noteikumi**

Izdoti saskaņā ar

Attīstības finanšu institūcijas likums

[12. panta](http://likumi.lv/ta/id/87480-lauksaimniecibas-un-lauku-attistibas-likums#p5) ceturto daļu

1. Noteikumi nosaka lauksaimniecības un lauku attīstības kredītu garantēšanas programmas īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Akciju sabiedrības "Attīstības finanšu institūcija" (turpmāk – attīstības finanšu institūcija) izdevumu segšanai.

2. Attīstības finanšu institūcija piešķir garantijas:

2.1. par kredītiestādes vai krājaizdevu sabiedrības (turpmāk – kredītiestāde) līdzekļiem piešķirtiem kredītiem, ja tiem nav pietiekama kredīta nodrošinājuma, lauksaimniecības un lauku attīstības pasākumu projektiem ([1. pielikums](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel1)), kas saistīti ar lauksaimniecisko darbību bez produkcijas pārstrādes un Līguma par Eiropas Savienības darbību [1. pielikumā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel1) iekļauto lauksaimniecības produktu ražošanu un pārstrādi, ja pārstrādātājs ievēro likumā “Par norēķiniem ar nepārstrādātās lauksaimniecības produkcijas ražotājiem” noteikto norēķinu kārtību un par to attīstības finanšu institūcijai iesniedz apliecinājumu attiecībā uz:

2.1.1. lauku saimniecību investīciju atbalsta pasākumiem, kas saistīti ar primāro lauksaimniecības ražošanu saskaņā ar Komisijas 2014. gada 25. jūnija Regulas (ES) Nr. [702/2014](http://eur-lex.europa.eu/eli/reg/2014/702?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L193), (turpmāk – Komisijas regula Nr. [702/2014](http://eur-lex.europa.eu/eli/reg/2014/702?locale=LV)) 14. pantu;

2.1.2. investīciju atbalsta pasākumiem lauksaimniecības produktu pārstrādei saskaņā ar Komisijas regulas Nr. [702/2014](http://eur-lex.europa.eu/eli/reg/2014/702?locale=LV) 17. pantu;

2.1.3. jauno lauksaimnieku atbalsta pasākumiem saskaņā ar Komisijas regulas Nr. [702/2014](http://eur-lex.europa.eu/eli/reg/2014/702?locale=LV) 18. pantu;

2.1.4. arodapmācības un informācijas atbalsta pasākumiem saskaņā ar Komisijas regulas Nr. [702/2014](http://eur-lex.europa.eu/eli/reg/2014/702?locale=LV) 21. pantu;

2.1.5. lauksaimniecības un mežsaimniecības infrastruktūras attīstības un pielāgošanas atbalsta pasākumiem saskaņā ar Komisijas regulas Nr. [702/2014](http://eur-lex.europa.eu/eli/reg/2014/702?locale=LV) 14. un 40. pantu;

2.1.6. zvejas un akvakultūras atbalsta pasākumiem saskaņā ar Komisijas 2014. gada 27. jūnija Regulu (EK) Nr. [717/2014](http://eur-lex.europa.eu/eli/reg/2014/717?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190) (turpmāk – Komisijas regula Nr. [717/2014](http://eur-lex.europa.eu/eli/reg/2014/717?locale=LV));

2.1.7. zivsaimniecības atbalsta pasākumiem saskaņā ar Komisijas 2013. gada 18. decembra Regulu (EK) Nr. [1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407?locale=LV)), izņemot uzņēmumiem, kuri darbojas zivsaimniecības un akvakultūras nozarē un uz kuriem attiecas Eiropas Parlamenta un Padomes 2013. gada 11. decembra Regula (ES) Nr. [1379/2013](http://eur-lex.europa.eu/eli/reg/2013/1379?locale=LV) par zvejas un akvakultūras produktu tirgu kopīgo organizāciju, un ar ko groza Padomes Regulas (EK) Nr. [1184/2006](http://eur-lex.europa.eu/eli/reg/2006/1184?locale=LV) un (EK) Nr. 1224/2009 un atceļ Padomes Regulu (EK) Nr. [104/2000](http://eur-lex.europa.eu/eli/reg/2000/104?locale=LV) (Eiropas Savienības Oficiālais Vēstnesis, 2013. gada 28. decembris, Nr. L 354);

2.1.8. citiem atbalsta pasākumiem lauku un lauksaimniecības attīstībai saskaņā ar Komisijas regulas Nr. [702/2014](http://eur-lex.europa.eu/eli/reg/2014/702?locale=LV) 14. pantu, Komisijas 2013. gada 18. decembra Regulu (EK) Nr. [1408/2013](http://eur-lex.europa.eu/eli/reg/2013/1408?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. [1408/2013](http://eur-lex.europa.eu/eli/reg/2013/1408?locale=LV)) un Komisijas regulu Nr. [1407/2013](http://eur-lex.europa.eu/eli/reg/2013/1407?locale=LV);

2.2. galvinieka sniegtam galvojumam par komersantiem, biedrībām vai nodibinājumiem, kas Lauku atbalsta dienestā pieteikušies atbalstam Kopējās lauksaimniecības politikas īstenošanas pasākumos un saņēmuši avansa maksājumu atbilstoši Komisijas 2009. gada 7. jūlija Regulai (EK) Nr. [612/2009](http://eur-lex.europa.eu/eli/reg/2009/612?locale=LV), ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (Eiropas Savienības Oficiālais Vēstnesis, 2009. gada 17. jūlijs, Nr. L 186), un Komisijas 2008. gada 20. augusta Regulai (EK) Nr. [826/2008](http://eur-lex.europa.eu/eli/reg/2008/826?locale=LV), ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai (Eiropas Savienības Oficiālais Vēstnesis, 2008. gada 21. augusts, Nr. L 223).

3. Garantijas šo noteikumu izpratnē ir attīstības finanšu institūcijas saistības, kas paredz kompensēt kredītiestādei neatmaksāto kredīta vai galvojuma ņēmēja kredīta, vai galvojuma pamatsummas daļu saskaņā ar šiem noteikumiem, sadarbības līgumu un garantijas līgumu.

4. Attīstības finanšu institūcija garantijas piešķir kredītiem vai galvojumiem, kurus izsniedz kredīt­iestāde, kas ir noslēgusi sadarbības līgumu ar attīstības finanšu institūciju. Sadarbības līgumā nosaka kompensācijas izmaksas, līdzekļu atgūšanas un sadales kārtību, ierobežotas pieejamības informāciju, strīdu izskatīšanas kārtību un iespējamās sankcijas, ja saistības netiek pildītas.

5. Attīstības finanšu institūcija piešķir garantijas, ja:

5.1. persona, kas pretendē uz garantēto kredītu vai galvojumu par tās saistībām, ir:

5.1.1. zemnieka vai zvejnieka saimniecība;

5.1.2. komersants;

5.1.3. biedrība vai nodibinājums, kas darbojas lauku tūrisma, pārtikas un lauksaim­niecības nozarē un īsteno Eiropas Savienības līdzfinansētus projektus;

5.1.4. lauksaimniecības pakalpojumu kooperatīvā sabiedrība, kuru attīstības finanšu institūcija atzīst par atbilstīgu atbalsta saņemšanai saskaņā ar normatīvajiem aktiem par lauksaimniecības pakalpojumu kooperatīvās sabiedrības reģistrācijai nepieciešamajiem dokumentiem un šīs sabiedrības atbilstības izvērtēšanu atbalsta saņemšanai;

5.1.5. fiziska persona – saimnieciskās darbības veicējs;

5.2. persona ir reģistrēta Valsts ieņēmumu dienestā kā nodokļu maksātāja un tai iesnieguma iesniegšanas laikā nav nodokļu parādu vai tie nepārsniedz 150 *euro*;

5.3. kredīta vai galvojuma ņēmējs ir iesniedzis iesniegumu saskaņā ar Komisijas regulas Nr. [702/2014](http://eur-lex.europa.eu/eli/reg/2014/702?locale=LV) 6. panta 2. un 3.punktu;

5.4. garantiju saņēmējs neatbilst Komisijas regulas Nr. [702/2014](http://eur-lex.europa.eu/eli/reg/2014/702?locale=LV) I pielikumā noteiktajiem kritērijiem, tāpēc uzskatāms par lielo uzņēmumu, un tā kredītreitings atbilst vismaz "B–".

6. Attīstības finanšu institūcija garantijas nepiešķir:

6.1. kapitālsabiedrībai – akciju sabiedrībai vai sabiedrībai ar ierobežotu atbildību (izņemot mazos un vidējos uzņēmumus, kas ir pastāvējuši mazāk nekā trīs gadus) –, ja tai uzkrāto zaudējumu dēļ ir zudusi vairāk nekā puse no tās parakstītā kapitāla, t. i., ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla (kapitāls attiecīgā gadījumā ietver kapitāldaļu uzcenojumu);

6.2. sabiedrībai, īpaši pilnsabiedrībai un komandītsabiedrībai, kurā vismaz dažiem dalībniekiem ir neierobežota atbildība par sabiedrības parādsaistībām (izņemot mazos un vidējos uzņēmumus, kas ir pastāvējuši mazāk nekā trīs gadus), ja tai uzkrāto zaudējumu dēļ ir zudusi vairāk nekā puse no kapitāla, kas uzrādīts sabiedrības grāmatvedības pārskatos;

6.3. atbalsta pretendentam, ja tam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta;

6. 4. garantiju saņēmējam, ja tas ir saņēmis glābšanas atbalstu, bet vēl nav atmaksājis aizdevumu vai atsaucis garantiju vai ja tas ir saņēmis pārstrukturēšanas atbalstu un uz to joprojām attiecas pārstrukturēšanas plāns;

6. 5. garantiju saņēmējam, ja tas neatbilst mazo un vidējo uzņēmumu statusam un ja pēdējos divus gadus uzņēmuma parādsaistību un pašu kapitāla bilances vērtības attiecība ir pārsniegusi 7,5, bet uzņēmuma procentu seguma attiecība, kas rēķināta pēc uzņēmuma ieņēmumiem pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka par 1,0;

6.6. šo noteikumu 2.1.7. un 2.1.8. apakšpunktā minētajā atbalsta pasākumā, ja kredīta vai galvojuma ņēmējs darbojas Komisijas regulas Nr. [1407/2013](http://eur-lex.europa.eu/eli/reg/2013/1407?locale=LV) 1. panta 1. punkta "a" un "b" apakšpunktā minētajās nozarēs vai veic Komisijas regulas Nr. [1407/2013](http://eur-lex.europa.eu/eli/reg/2013/1407?locale=LV) 1. panta 1. punkta "c" un "d" apakšpunktā noteiktās darbības;

6. 7. šo noteikumu 2.1.8. apakšpunktā minētajā atbalsta pasākumā, ja kredīta vai galvojuma ņēmējs veic Komisijas regulas Nr. [1408/2013](http://eur-lex.europa.eu/eli/reg/2013/1408?locale=LV) 1. panta 1. punktā noteiktās darbības;

6.8. šo noteikumu 2.1.6. apakšpunktā minētajā atbalsta pasākumā, ja kredīta vai galvojuma ņēmējs veic Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 1. panta 1. punktā noteiktās darbības;

6.9. ja garantijas, kas sniegtas, piemērojot šos noteikumus, tiek apvienotas ar atbalsta pasākumu, kam izsniegts riska kapitāla finansējums.

7. Šo noteikumu 6.1., 6.2. un 6.5. apakšpunktā minētās prasības nevērtē, ja garantijas saņēmējs ir fiziska persona, zemnieku saimniecība, biedrība vai nodibinājums.

8. Attīstības finanšu institūcija, piešķirot garantiju:

8.1. saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407?locale=LV), Komisijas regulu Nr. [1408/2013](http://eur-lex.europa.eu/eli/reg/2013/1408?locale=LV) un Komisijas regulu Nr. [717/2014](http://eur-lex.europa.eu/eli/reg/2014/717?locale=LV) garantiju saņēmējam nepiemēro šo noteikumu 6.1., 6.2., 6.4. un 6.5. apakšpunktā minētās prasības.

8.2. šo noteikumu 2.1.6., 2.1.7. un 2.1.8. apakšpunktā minēto *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. 1407/2013 3. panta 2. punktā vai Komisijas regulas Nr. 1408/2013 3. panta 2. punktā, vai Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 3. panta 2. punktā noteiktajam attiecīgajam robežlielumam saskaņā ar Komisijas regulas Nr. 1407/2013 5. panta 1. punktu vai Komisijas regulas Nr.1408/2013 5. panta 1. un 2. punktu, vai Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 5. panta 1. un 2. punktu, kā arī šo atbalstu drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kas konkrētajā gadījumā īpašiem apstākļiem noteikta attiecīgajā valsts atbalsta programmā vai Eiropas Komisijas lēmumā, saskaņā ar Komisijas regulas Nr. 1407/2013 5. panta 2. punktu vai Komisijas regulas Nr. 1408/2013 5. panta 3. punktu, vai Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 5. panta 3. punktu.

9. Attīstības finanšu institūcija piešķir garantiju līdz 80 procentiem no kredītiestādes izsniegtā kredīta vai galvojuma summas. Garantijas minimālais apmērs viena lauku attīstības pasākuma aktivitātei ir 1423 *euro*. Garantijas maksimālo apmēru viena lauku attīstības pasākuma aktivitātei attīstības finanšu institūcija piešķir saskaņā ar šo noteikumu [1. pielikumu](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel1). Kredītu vai galvojumu citā valūtā denominē *euro* atbilstoši grāmatvedībā izmantojamam ārvalstu valūtas kursam, kas ir spēkā tās dienas sākumā, kura norādīta iesniegumā par garantijas saņemšanu (turpmāk – iesniegums) ([2. pielikums](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel2)), un garantijas apmēru nosaka *euro*. Garantiju nesniedz aizdevuma procentu, soda naudas un līgumsodu segšanai.

10. Spēkā esošo garantiju apmērs nepārsniedz:

10.1. 1 000 000 *euro* vienam kredīta vai galvojuma ņēmējam vai savstarpēji saistītu kredīta vai galvojuma ņēmēju grupai Eiropas Parlamenta un Padomes 2013. gada 26. jūnija Regulas (ES) Nr. [575/2013](http://eur-lex.europa.eu/eli/reg/2013/575?locale=LV) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza regulu (ES) Nr. [648/2012](http://eur-lex.europa.eu/eli/reg/2012/648?locale=LV) (Eiropas Savienības Oficiālais Vēstnesis, 2013. gada 27. jūnijs, Nr. L176) 4. panta 1. punkta 39. apakšpunkta izpratnē;

10.2. 1 500 000 *euro* lauksaimniecības pakalpojumu kooperatīvajai sabiedrībai;

10.3. 2 000 000 *euro* investīcijām darbības nodrošināšanai lauksaimniecības pakalpojumu kooperatīvajai sabiedrībai, kuru attīstības finanšu institūcija atzīst par atbilstīgu atbalsta saņemšanai saskaņā ar normatīvajiem aktiem par lauksaimniecības pakalpojumu kooperatīvās sabiedrības reģistrācijai nepieciešamajiem dokumentiem un šīs sabiedrības atbilstības izvērtēšanu atbalsta saņemšanai, kuras neto apgrozījums iepriekšējā gadā pārsniedz 7 114 359 *euro* un kurā biedru skaits iesnieguma iesniegšanas dienā nav mazāks par 70 lauksaimnieciskās produkcijas ražotājiem;

10.4. 1 500 000 *euro* apgrozāmo līdzekļu papildināšanai lauksaimniecības pakalpojumu kooperatīvajai sabiedrībai, kuru attīstības finanšu institūcija atzīst par atbilstīgu atbalsta saņemšanai saskaņā ar normatīvajiem aktiem par lauksaimniecības pakalpojumu kooperatīvās sabiedrības reģistrācijai nepieciešamajiem dokumentiem un šīs sabiedrības atbilstības izvērtēšanu atbalsta saņemšanai, kuras neto apgrozījums iepriekšējā gadā pārsniedz 7 114 359 *euro* un kurā biedru skaits iesnieguma iesniegšanas dienā nav mazāks par 70 lauksaimnieciskās produkcijas ražotājiem saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407?locale=LV).

11. Garantijas termiņš nav ilgāks par 10 gadiem pēc lēmuma par atbalsta piešķiršanu spēkā stāšanās. Pēc kredītiestādes pieprasījuma garantijas termiņu var pagarināt, ja tas nepalielina attīstības finanšu institūcijas darbības risku.

12. Lai saņemtu garantiju, kredīta vai galvojuma ņēmējs ar kredītiestādi vienojas par to, ka kredītiestāde iesniegs attīstības finanšu institūcijā iesniegumu.

13. Kredītiestāde iesniegumam pievieno:

13.1. kredītiestādes lēmumu par kredīta vai galvojuma piešķiršanu kredīta vai galvojuma ņēmējam, tai skaitā nodrošinājumu;

13.2. kredīta vai galvojuma izsniegšanas pamatojumu;

13.3. kredīta vai galvojuma ņēmēja finanšu pārskatus par iepriekšējo gadu, kā arī operatīvos finanšu pārskatus par pārskata gada periodu (bilance, peļņas vai zaudējumu aprēķins un naudas plūsmas pārskats);

13.4. kredīta vai galvojuma ņēmēja biznesa plānu vai pēc satura līdzvērtīgu dokumentu;

13.5. kredīta vai galvojuma ņēmēja līgumu kopijas par Eiropas Savienības līdzekļu izmantošanu, ja kredīts ņemts Eiropas Savienības līdzfinansēta projekta īstenošanai;

13.6. kredīta ņēmēja aizpildītu uzskaites veidlapu par saņemto *de minimis* atbalstu saskaņā ar normatīvajiem aktiem par zvejniecības un akvakultūras nozarē piešķiramā *de minimis* atbalsta administrēšanu un uzraudzību vai saskaņā ar normatīvajiem aktiem par lauksaimniecības nozarē piešķiramā *de minimis* atbalsta administrēšanu un uzraudzību vai saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;

13.7. informāciju par kredīta vai galvojuma ņēmēja apgrūtinātajiem īpašumiem, kas saistīti ar kredītu;

13.8. fiziskai personai – personu apliecinoša dokumenta kopiju;

13.9. kredīta vai galvojuma ņēmēja rakstisku piekrišanu par garantijas pieprasījumu un par to, ka kredīta devējs attīstības finanšu institūcijai drīkst izpaust informāciju par kredīta vai galvojuma ņēmēja kredītvēsturi (ietver informāciju par izsniegtajiem, dzēstajiem kredītiem un to atlikumiem) un maksājumu disciplīnu (ietver informāciju par maksājumu veikšanu un kavēšanu).

14. Attīstības finanšu institūcija izvērtē kredīta vai galvojuma ņēmēja:

14.1. kredīta vai galvojuma nodrošinājumu, papildu nodrošinājuma nepieciešamību un tā apmēru;

14.2. saimnieciskās darbības vēsturi;

14.3. biznesa plāna pamatotību;

14.4. finanšu plānojumu un naudas plūsmu;

14.5. faktisko un plānoto maksātspēju;

14.6. kredītvēsturi un maksājumu disciplīnu;

14.7. kredīta vai galvojuma garantijas atbalsta intensitātes apmēru (atbalsta ekvivalenta attiecība pret garantētā kredīta kopējām atbalstāmajām izmaksām, kas izteikta procentos), ko attīstības finanšu institūcija aprēķina atbilstoši metodikai ([3. pielikums](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel4)).

15. Attīstības finanšu institūcija 10 darbdienu laikā pēc iesnieguma saņemšanas izskata iesniegumu un tam pievienotos dokumentus un pieņem lēmumu par garantijas piešķiršanu vai atteikumu to piešķirt (turpmāk – garantijas lēmums). Attīstības finanšu institūcijai ir tiesības atteikt garantijas vai galvojuma piešķiršanu, ja:

15.1. garantijas pieprasījums neatbilst šo noteikumu [2.](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p2), [5.](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p5) un [9. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p6) minētajām prasībām;

15.2. iesniegums vai tam pievienotie dokumenti neatbilst šo noteikumu [13. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p10) minētajām prasībām;

15.3. iesniegumā ir minēta nepatiesa informācija;

15.4. garantijas piešķiršanas risks pārsniedz 1,9 procentus;

15.5. piešķirot garantiju, tiktu pārsniegta maksimāli pieļaujamā atbalsta intensitāte, kas noteikta Eiropas Savienības normatīvajos aktos par prasībām attiecīgajam pasākumam;

15.6. piešķirot garantiju, tiktu pārsniegts Komisijas regulas Nr. [1407/2013](http://eur-lex.europa.eu/eli/reg/2013/1407?locale=LV) 3. panta 2. punktā noteiktais *de minimis* atbalsta slieksnis vienam vienotam uzņēmumam, kas atbilst Komisijas regulas Nr. [1407/2013](http://eur-lex.europa.eu/eli/reg/2013/1407?locale=LV) 2. panta 2. punktā minētajiem kritērijiem;

15.7. piešķirot garantiju, tiktu pārsniegts Komisijas regulas Nr. [1408/2013](http://eur-lex.europa.eu/eli/reg/2013/1408?locale=LV) 3. panta 2. punktā noteiktais *de minimis* atbalsta slieksnis vienam vienotam uzņēmumam, kas atbilst Komisijas regulas Nr. [1408/2013](http://eur-lex.europa.eu/eli/reg/2013/1408?locale=LV) 2. panta 2. punktā minētajiem kritērijiem;

15.8. piešķirot garantiju, tiktu pārsniegts Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 3. panta 2. punktā noteiktais *de minimis* atbalsta slieksnis vienam vienotam uzņēmumam, kas atbilst Komisijas regulas Nr. [717/2014](http://eur-lex.europa.eu/eli/reg/2014/717?locale=LV) 2. panta 2. punktā minētajiem kritērijiem.

16. Ja nepieciešams, attīstības finanšu institūcija pieprasa kredīta vai galvojuma ņēmējam iesniegt papildu informāciju, kas precizē šo noteikumu [13. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p10) minētajos dokumentos ietverto informāciju, uzrādīt attiecīgos dokumentus, kā arī iepazīties ar kredīta vai galvojuma ņēmēja saimniecisko darbību tās veikšanas vietā. Papildu informāciju kredīta vai galvojuma ņēmējs iesniedz attīstības finanšu institūcijā piecu darbdienu laikā pēc pieprasījuma saņemšanas. Pēc pieprasītās papildu informācijas saņemšanas attīstības finanšu institūcija piecu darbdienu laikā pieņem garantijas lēmumu.

17. Triju darbdienu laikā pēc garantijas lēmuma pieņemšanas attīstības finanšu institūcija rakstiski informē kredītiestādi, kā arī paziņo vienreizējās maksas apmēru par garantijas izsniegšanu, ko nosaka procentos no garantējamās summas.

18. Maksa par garantijas piešķiršanu vai pagarināšanu kredītiem vai galvojumiem (turpmāk – maksa) ir no 0,5 līdz diviem procentiem no garantējamās summas. Procentuālo maksas apmēru nosaka atbilstoši attīstības finanšu institūcijas garantijas riskam. Maksu nosaka, bāzes procentu likmei – 0,5 procentiem no garantijas apmēra – pieskaitot garantijas svarīgāko piecu riska faktoru novērtējumu procentos saskaņā ar šo noteikumu [4. pielikumu](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel5). Attīstības finanšu institūcijas valdei ir tiesības šādi noteikto procentu likmi un riska koeficientu koriģēt par 0,3 procentiem, ja iesniegumā ir ietverta informācija par papildu riska faktoriem vai ir izstrādāts risku vadības plāns projekta īstenošanas pasākumiem. Kredīta vai galvojuma ņēmējs maksu par garantijas piešķiršanu samaksā pirms garantijas līguma noslēgšanas, ja attīstības finanšu institūcija un kredīta vai galvojuma ņēmējs nav vienojušies par citu samaksas kārtību.

19. Attīstības finanšu institūcija un kredītiestāde garantijas līgumu paraksta ne vēlāk kā 30 darbdienu laikā pēc garantijas lēmuma pieņemšanas un šo noteikumu [18. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p15) minētās maksas par garantijas piešķiršanu vai pagarināšanu ieskaitīšanas attīstības finanšu institūcijas norādītajā kontā. Garantijas līgumā norāda:

19.1. attīstības finanšu institūcijas, kredītiestādes un kredīta vai galvojuma ņēmēja juridiskos rekvizītus vai personas datus;

19.2. kredīta vai galvojuma summu *euro*;

19.3. riska sadalījumu starp kredīt­iestādi un attīstības finanšu institūciju, nosakot garantijas procentu no kredīta vai galvojuma pamatsummas, tā apmēru *euro* kredīta vai galvojuma izsniegšanas brīdī;

19.4. kredīta vai galvojuma izmantošanas mērķi;

19.5. garantijas termiņu.

20. Piecu darbdienu laikā pēc garantijas līguma parakstīšanas attīstības finanšu institūcija savā tīmekļa vietnē ievieto informāciju par kredīta vai galvojuma saņēmēju, kredīta vai galvojuma izlietojuma mērķi, garantijas summu tā piešķiršanas brīdī un noslēgtā garantijas līguma datumu. Attīstības finanšu institūcija dokumentāciju par piešķiro garantiju glabā 10 gadus.

21. Ja 30 darbdienu laikā pēc garantijas lēmuma pieņemšanas attīstības finanšu institūcijas un kredīt­iestādes garantijas līgums nav noslēgts, tas zaudē spēku. Kredītiestādei ir tiesības iesniegt attīstības finanšu institūcijā jaunu iesniegumu.

22. Garantijas līgums tiek izbeigts, ja kredītiestāde:

22.1. apzināti sniegusi attīstības finanšu institūcijai nepatiesu informāciju, kas ietekmējusi garantijas lēmuma pieņemšanu;

22.2. radījusi no kredīta vai galvojuma izrietošas prasījuma tiesības trešajai personai;

22.3. bez attīstības finanšu institūcijas piekrišanas, neievērojot sadarbības līgumā noteikto kārtību, ir izdarījusi grozījumus kredīta vai galvojuma līgumā vai kredīta vai galvojuma nodrošinājuma līgumā;

22.4. šo noteikumu [25. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p22) minētajā termiņā nav paziņojusi attīstības finanšu institūcijai par garantijas gadījuma iestāšanos.

23. Garantijas līguma darbības laikā kredītiestāde katru ceturksni līdz nākamā mēneša piecpadsmitajam datumam rakstiski sniedz attīstības finanšu institūcijai informāciju par kredīta pamatsummas atlikumu vai galvoto saistību izpildi, kā arī līdz katra nākamā mēneša astotajam datumam informē attīstības finanšu institūciju par kredīta maksājumu vai galvoto saistību izpildes kavējumiem, kas pārsniedz:

23.1. 30 kalendāra dienu;

23.2. 60 kalendāra dienu.

24. Attīstības finanšu institūcija sedz kredīta ņēmēja neatmaksāto kredīta vai galvojuma pamatsummas daļu saskaņā ar garantijas līgumu (turpmāk – kompensācija) pēc kredītiestādes rakstiska pieprasījuma kādā no šādiem garantijas gadījumiem:

24.1. kredīta vai galvojuma ņēmējs ir kavējis kredīta vai galvojuma līgumā noteikto saistību izpildi 180 dienu, un kredītiestāde ir nolēmusi pieprasīt visa kredīta vai galvojuma atmaksu;

24.2. kredītiestāde ir iesniegusi prasību tiesā par kredīta vai galvojuma līgumā noteikto kredīta vai galvojuma ņēmēja saistību izpildi;

24.3. pret kredīta vai galvojuma ņēmēju ir uzsākts maksātnespējas process;

24.4. kredīta vai galvojuma ņēmējs, iestājoties kredīta vai galvojuma gala atmaksas termiņam, nav spējis pilnībā izpildīt noteiktās saistības.

25. Kredītiestāde ne vēlāk kā 30 kalendāra dienu laikā pēc garantijas līguma termiņa beigām nosūta attīstības finanšu institūcijai rakstisku paziņojumu par garantijas gadījuma iestāšanos garantijas līguma darbības laikā. Paziņojumam pievieno dokumenta kopiju, kas apliecina, ka iestājies kāds no šo noteikumu [24. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p21) minētajiem garantijas gadījumiem.

26. Lai saņemtu kompensāciju, iestājoties garantijas gadījumam, kredītiestāde iesniedz attīstības finanšu institūcijai iesniegumu par kompensācijas saņemšanu (turpmāk – kompensācijas iesniegums) ([5. pielikums](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#piel6)). Kompensācijas iesniegumam pievieno:

26.1. kompensācijas apmēra aprēķinu apliecinošu dokumentu;

26.2. kredītiestādes lēmumu par attīstības finanšu institūcijai garantētā kredīta vai galvojuma līguma atmaksas pieprasījumu;

26.3. informāciju par kredīta vai galvojuma nodrošinājuma realizācijas iespējām;

26.4. prasības pieteikuma kopiju vai tiesas lēmuma kopiju, ja kredīt­iestāde ir iesniegusi prasību tiesā par parāda piedziņu vai kredīta vai galvojuma ņēmēja maksātnespēju.

27. Ja kompensācijas iesniegumā sniegtā informācija nav pietiekama, lai pieņemtu lēmumu par kompensācijas izmaksu (turpmāk – kompensācijas lēmums), attīstības finanšu institūcija pieprasa kredītiestādei papildu informāciju, kas precizē šo noteikumu [26. punktā](http://likumi.lv/ta/id/194748-lauksaimniecibas-un-lauku-attistibas-kreditu-garantesanas-kartiba#p23) minētajos dokumentos ietverto informāciju. Papildu informāciju kredītiestāde sniedz piecu darbdienu laikā pēc pieprasījuma saņemšanas.

28. Attīstības finanšu institūcija 10 darbdienu laikā pēc kompensācijas iesnieguma saņemšanas pieņem kompensācijas lēmumu. Ja nepieciešama papildu informācija, attīstības finanšu institūcija pieņem kompensācijas lēmumu piecu darbdienu laikā pēc pieprasītās informācijas saņemšanas.

29. Attīstības finanšu institūcija nosaka kompensācijas apmēru atbilstoši garantijas līgumam, aprēķinot to pēc garantijas līgumā noteiktā garantijas procenta no neatmaksātās kredīta vai galvojuma pamatsummas daļas kompensācijas aprēķināšanas dienā.

30. Attīstības finanšu institūcija izmaksā kompensāciju kredītiestādei piecu darbdienu laikā pēc kompensācijas lēmuma pieņemšanas. Attīstības finanšu institūcija izmaksā visu summu uzreiz vai pa daļām pēc saskaņošanas ar kredītiestādi.

31. Pēc kompensācijas izmaksas kredītiestāde rakstiski informē attīstības finanšu institūciju par attīstības finanšu institūcijas garantēto kredītu vai galvojuma atgūšanu. Jebkuri ienākumi, tai skaitā ienākumi par realizēto kredīta vai galvojuma nodrošinājumu, kas iegūti pēc kompensācijas izmaksas, tiek sadalīti starp kredītiestādi un attīstības finanšu institūciju proporcionāli garantijas līgumā noteiktajam garantijas procentam.

32. Ja Eiropas Komisija izdod atgūšanas rīkojumu saskaņā ar Padomes 1999. gada 22. marta Regulu (EK) Nr. [659/1999](http://eur-lex.europa.eu/eli/reg/1999/659?locale=LV), ar ko nosaka sīki izstrādātus noteikumus EK līguma 93. panta piemērošanai (turpmāk – regula Nr. [659/1999](http://eur-lex.europa.eu/eli/reg/1999/659?locale=LV)), Attīstības finanšu institūcija nodrošina nelikumīgi piešķirtā atbalsta atgūšanu.

33. Saņemot Eiropas Komisijas izdoto atgūšanas rīkojumu, attīstības finanšu institūcija:

33.1. 14 dienu laikā informē Zemkopības ministriju par atbalsta saņēmēju skaitu un piešķirtā kredītu garantiju atbalsta apmēru atbalsta shēmā;

33.2. mēneša laikā informē atbalsta saņēmēju par atbalsta atmaksas kārtību, termiņiem un atmaksājamā atbalsta apmēru, ņemot vērā procentus, kas noteikti saskaņā ar regulas Nr. 659/1999 14. panta 2. punktu.

34. Atzīt par spēku zaudējušiem Ministru kabineta 2009. gada 7. jūlija noteikumus Nr.746 "Lauksaimniecības un lauku attīstības kredītu garantēšanas kārtība" (Latvijas Vēstnesis, 2009, 110. nr.; 2010, 115. nr.; 2011, 19., 102., 160. nr.; 2012, 89., 150. nr.; 2013, 24., 153. nr.; 2014, 36., 72., 121., 195. nr.).

Ministru prezidente L.Straujuma

Zemkopības ministrs J.Dūklavs

30.03.2015. 14:46

3297

L.Voiče

67027121, [Linda.Voice@zm.gov.lv](mailto:Linda.Voice@zm.gov.lv)